AĠĠORNATA: Theuma kkontempla suwiċidju iżda ġab quddiem għajnejh lil Fenech meħlus Quddiem il-Maġistrat Claire Stafrace Zammit, kompliet tinstema' l-kumpilazzjoni fil-konfront tal-aħwa George u Alfred Degiorgio u Vincent Muscat, li jinsabu mixlija bil-qtil ta' Daphne Caruana Galizia. Fl-aħħar seduta li saret din il-ġimgħa, xehed l-allegat middle-man Melvin Theuma. Huwa seta' jixhed wara li ftit tal-jiem ilu tliet psikjatri infurmaw lill-Maġistrat Stafrace Zammit li huwa kien f'pożizzjoni li jixhed. Quddiem il-Maġistrat Claire Stafrace Zammit, kompliet tinstema' l-kumpilazzjoni fil-konfront tal-aħwa George u Alfred Degiorgio u Vincent Muscat, li jinsabu mixlija bil-qtil ta' Daphne Caruana Galizia, Fis-seduta kompla jsir il-kontro-eżami tal-allegat middleman Melvin Theuma li kompla jissemma' d-diskursati li kellu ma' Yorgen Fenech, in-negozjant li jinsab mixli b'kompliċità fil-qtil, u li ġew irrekordjati minnu stess. F'recording partikolari nstemgħet il-kelma "għamluhielha", b'Melvin jgħid li dan il-kliem huwa kien qalu lil Fenech, jiġifieri li "għamlulha l-bomba". Huwa qal li kien imbeżża' fl-ewwel erbat ijiem wara li saret il-bomba iżda Fenech kien iserraħlu moħħu. Qal ukoll li darba fost oħrajn Fenech kien tah flixkun inbid u xi ikel, li beża' li setgħu kienu vvelenati u għaldaqsant qabad u remihom. Żied jgħid li xahrejn qabel arrestawh, Fenech kien qatagħlu biljett għal Franza iżda ma kienx mar bil-konsegwenza li "Fenech kien irrabjat ħafna." Theuma kompla jgħid li huwa tant kien fi stat ta' dipressjoni li kien se jaqbeż minn fuq il-bejt iżda quddiem għajnejh beda jġib lil Fenech meħlus.